PIB Headquarters
কোভিড-১৯ –এর বিষয়ে পিআইবি’র প্রতিবেদন
নতুন দিল্লি, ১৪ জুন, ২০২১
ভারতে গত ২৪ ঘণ্টায় নতুন করে সংক্রমিত হয়েছেন ৭০,৪২১ জন ; যা ৭৪ দিনের মধ্যে সর্বনিম্ন
ভারতে গত ২৪ ঘণ্টায় নতুন করে সংক্রমিত হয়েছেন ৭০,৪২১ জন। পর পর সাত দিন দেশে এই সংখ্যা ১ লক্ষের কম। কেন্দ্র এবং রাজ্য/কেন্দ্রশাসিত অঞ্চলগুলির যৌথ উদ্যোগে এই সাফল্য পাওয়া যাচ্ছে। ভারতে সক্রিয় সংক্রমিতের সংখ্যা নিম্নমুখী। এই সংখ্যা আরও কমে হয়েছে ৯,৭৩,১৫৮ জন। পর পর ৬৬ দিন সক্রিয় চিকিৎসাধীনের সংখ্যা ১০ লক্ষের নিচে
রয়েছে। গত ২৪ ঘণ্টায় সক্রিয় চিকিৎসাধীনের সংখ্যা ৫৩,০০১ কমেছে। আজকের হিসেবে দেশে মোট সংক্রমিতের মাত্র ৩.৩০ শতাংশ চিকিৎসাধীন। দেশে পর পর ৩২ দিন নতুন করে সংক্রমিতের থেকে সুস্থ হয়ে ওঠার সংখ্যা বেশি। গত ২৪ ঘণ্টায় ১,১৯,৫০১ জন আরোগ্য লাভ করেছেন। একদিনে প্রায় ৫০ হাজার সংক্রমিত রোগী সুস্থ হয়েছেন। এ পর্যন্ত মোট ২,৮১,৬২,৯৪৭ জন সুস্থ হয়ে ওঠেছেন। জাতীয় কোভিড মুক্তির হার ৯৫.৪৩ শতাংশ।
বিস্তারিত বিবরণের জন্য https://pib.gov.in/PressReleseDetail.aspx?PRID=1726923 -এই লিঙ্কে ক্লিক করুন।
কোভিড-১৯ টিকাকরণ বিষয়ে সর্বশেষ পরিস্থিতি
কেন্দ্রীয় সরকারের দেশব্যাপি টিকাকরণের অঙ্গ হিসেবে রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করা হচ্ছে। এছাড়াও কেন্দ্রীয় সরকার রাজ্য ও কেন্দ্রশাসিত অঞ্চলগুলির জন্য সরাসরি টিকা কেনার সুবিধা করে দিয়েছে। কোভিড মোকাবিলায় অন্যতম গুরুত্বপূর্ণ স্তম্ভ হল টিকাকরণ। উদার মূল্য নিয়ন্ত্রণ নীতি এবং কোভিড-১৯ টিকাকরণের তৃতীয় পর্যায়ের কৌশলে গতি আনতে পয়লা মে থেকে ১৮ বছরের ঊর্ধ্বে টিকাকরণ পর্ব শুরু হয়েছে। টিকাকরণ পর্যায়ে কেন্দ্রীয় সরকারের টিকা সংগ্রহে সেন্ট্রাল ড্রাগস ল্যাবরেটরি ছাড়পত্র দিয়ে থাকে। সরকারের সংগৃহীত টিকার এই ডোজ রাজ্য ও কেন্দ্রশাসিত অঞ্চলগুলিকে সম্পূর্ণ বিনামূল্যে সরবরাহ করা হয়। কেন্দ্রীয় সরকার এখনও পর্যন্ত বিনামূল্যে এবং উৎপাদক সংস্থাগুলি থেকে সরাসরি ক্রয় সহ রাজ্য ও কেন্দ্রশাসিত অঞ্চলগুলিকে ২৬ কোটি ৬৮ লক্ষ ৩৬ হাজার ৬২০টি টিকার ডোজ সরবরাহ করেছে। আজ সকাল ৮টা পর্যন্ত পাওয়া তথ্য অনুযায়ী অপচয় সহ মোট ২৫ কোটি ২৭ লক্ষ ৬৬ হাজার ৩৯৬টি টিকার ডোজ ব্যবহার করা হয়েছে। এখনও পর্যন্ত রাজ্য ও কেন্দ্রশাসিত অঞ্চলগুলির কাছে মোট ১ কোটি ৪০ লক্ষ ৭০ হাজার ২২৪টি টিকার ডোজ মজুত রয়েছে। আগামী ৩ দিনে রাজ্য ও কেন্দ্রশাসিত অঞ্চলগুলিকে আরও ৯৬ হাজার ৪৯০টি টিকার ডোজ সরবরাহ করা হবে।
বিস্তারিত বিবরণের জন্য https://pib.gov.in/PressReleseDetail.aspx?PRID=1726880 -এই লিঙ্কে ক্লিক করুন।
রাজ্য/কেন্দ্রশাসিত অঞ্চল এবং কেন্দ্রীয় প্রতিষ্ঠানগুলিতে অতিরিক্ত ১ লক্ষ ৬ হাজার ৩০০টি অ্যাম্ফোটেরিসিন-বি ভায়াল বরাদ্দ করা হয়েছে – শ্রী ডি ভি সদানন্দ গৌড়া ইতিমধ্যেই কনভেনশোনাল অ্যাম্ফোটেরিসিন-বি এর ৫৩ হাজার ভায়াল সরবরাহ করা হয়েছে
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া আজ ট্যুইটে জানিয়েছেন, লিপসোম্যাল অ্যাম্ফোটেরিসিন-বি ওষুধের পর্যাপ্ত যোগান নিশ্চিত করতে সমস্ত রাজ্য ও কেন্দ্রশাসিত অঞ্চলের পাশাপাশি, কেন্দ্রীয় সরকারি প্রতিষ্ঠানগুলির জন্য ১ লক্ষ ৬ হাজার ৩০০টি ভায়াল বরাদ্দ করা হয়েছে। মন্ত্রী আরও জানান, ইতিমধ্যেই সমস্ত রাজ্য ও কেন্দ্রশাসিত অঞ্চল সহ কেন্দ্রীয় সরকারি প্রতিষ্ঠানগুলিকে ৫৩ হাজার কনভেনশোনাল অ্যাম্ফোটেরিসিন-বি ওষুধের ভায়াল সরবরাহ করা হয়েছে। নিরবচ্ছিন্ন সরবরাহ অব্যাহত রাখতে এবং রোগীদের চিকিৎসায় সময় মতো ওষুধের যোগান সুনিশ্চিত করতে কনভেনশোনাল অ্যাম্ফোটেরিসিন-বি ওষুধ সরবরাহ করা হচ্ছে।
বিস্তারিত বিবরণের জন্য https://pib.gov.in/PressReleseDetail.aspx?PRID=1726919 -এই লিঙ্কে ক্লিক করুন।
সময় মতো প্রয়োজনীয় ওষুধ সরবরাহের ক্ষেত্রে জয়পুর আন্তর্জাতিক বিমানবন্দর গুরুত্বপূর্ণ ভূমিকা পালন করেছে
পয়লা মে থেকে ১৯ জুন পর্যন্ত জয়পুর আন্তর্জাতিক বিমনবন্দরের মাধ্যমে ৬৮৩ বাক্স কোভিড টিকা এবং ৫২৭ বাক্স অক্সিজেন কনটেনট্রেটর পরিবহণ করা হয়েছে। একই সঙ্গে এই সময়সীমার মধ্যে ৮৫ বাক্স ব্ল্যাক ফাংগাসের ওষুধ সরবরাহ করা হয়েছে।
বিস্তারিত বিবরণের জন্য https://pib.gov.in/PressReleseDetail.aspx?PRID=1726943 -এই লিঙ্কে ক্লিক করুন।
দেশের বিভিন্ন জেলায় ৮৫০টি অক্সিজেন প্ল্যান্ট তৈরি করা হচ্ছে : ডিআরডিও-র সচিব
পিএম কেয়ার্স তহবিল থেকে দেশের বিভিন্ন জেলায় মোট ৮৫০টি অক্সিজেন প্ল্যান্ট স্থাপন করা হচ্ছে। কোভিড-১৯ অতিমারি মোকাবিলায় অক্সিজেনের চাহিদা মেটাতে এই উদ্যোগ নেওয়া হয়েছে। ভারতীয় প্রতিরক্ষা গবেষণা সংস্থার সচিব ডঃ সি সতীশ রেড্ডি একথা জানিয়েছেন।
বিস্তারিত বিবরণের জন্য https://pib.gov.in/PressReleseDetail.aspx?PRID=1726975 -এই লিঙ্কে ক্লিক করুন।
পুণের একটি সংস্থা ভাইরাস প্রতিরোধী উপাদান দিয়ে ত্রিমাত্রিক মুদ্রিত মাস্ক তৈরি করেছে
ত্রিমাত্রিক মুদ্রণ এবং ওষুধের ব্যবহার করে একটি নতুন ধরণের মাস্ক তৈরি হয়েছে, যার সংস্পর্শে ভাইরাস আসলে ভাইরাসগুলি নিষ্ক্রিয় হয়ে পড়বে। কেন্দ্রীয় বিজ্ঞান ও প্রযুক্তি দপ্তরের স্বায়ত্বশাসিত সংস্থা, টেকনোলজি ডেভলপমেন্ট বোর্ড  পুণে ভিত্তিক স্টার্টআপ সংস্থা থিঙ্কার টেকনোলজিস ইন্ডিয়া প্রাইভেট লিমিটেডকে এই মাস্ক বাণিজ্যিকভাবে তৈরির দায়িত্ব দিয়েছে। এই মাস্ক তৈরিতে যে ভাইরাস প্রতিরোধী উপাদান ব্যবহার করা হয়, সেটি ভাইরোসাইড হিসেবে পরিচিত। ২০২০র মে মাস থেকে কোভিড মহামারীর বিরুদ্ধে লড়াইয়ে টিডিবি বিভিন্ন সংস্থাকে আর্থিক সহায়তা করে আসছে। ২০২০র ৮ই জুলাই এই মাস্ক তৈরির জন্য টিডিডি, থিঙ্কার টেকনোলজিসের সঙ্গে একটি চুক্তি স্বাক্ষর করে। ২০১৬ সালে তৈরি থিঙ্কার টেকনোলজিস জানিয়েছে, সাধারণ এন৯৫, ত্রিস্তরীয় বা কাপড়ের মাস্কের থেকে নতুন মাস্কটি আরো বেশি ভাইরাস প্রতিহত করতে সক্ষম। থিঙ্কার টেকনোলজিস ত্রিমাত্রিক প্রিন্টার নিয়ে কাজকর্ম করে। এই সংস্থাটি নতুন একটি ফর্মুলা পেয়েছে, যেটি প্রয়োগ করে ভাইরাস প্রতিহত করা সম্ভব হচ্ছে। সংস্থার প্রতিষ্ঠাতা ড. শীতল কুমার জামবাদ জানিয়েছেন, বাণিজ্যিকভাবে স্বল্পমূল্যে ভাইরোসিডাল আস্তরণযুক্ত মাস্ক তৈরির চাহিদা বিবেচনা করেই, তাঁদের এই উদ্যোগ। এই মাস্ক ব্যবহার করলে সংক্রমণ ছড়িয়ে পড়া আটকানো সম্ভব হবে।
বিস্তারিত বিবরণের জন্য https://pib.gov.in/PressReleseDetail.aspx?PRID=1726884 -এই লিঙ্কে ক্লিক করুন।
জৈব প্রযুক্তি দপ্তরের অর্থ সাহায্যে স্টার্টআপ সংস্থাগুলি কৃত্তিম বুদ্ধিমত্তা চালিত সংস্পর্ষহীন স্বাস্থ্য পর্যবেক্ষণ যন্ত্র তৈরি করেছে
প্রতিটি ব্যক্তিকে উচ্চ মানের পরিষেবা প্রদানের লক্ষ্যে জনস্বাস্থ্য ক্ষেত্রে উন্নতিসাধণের উদ্যোগ নেওয়া হয়েছে। এরই অঙ্গ হিসেবে ভারতীয় এবং আন্তর্জাতিক ক্ষেত্রে বিভিন্ন সংস্থার সিএসআর তহবিল থেকে অর্থ সংগ্রহ করে ৫০,০০০টি সরকারি হাসপাতালের শয্যার সঙ্গে আইসিইউ ব্যবস্থাপনা যুক্ত করা হয়েছে। কোভিড-১৯ সঙ্কটের সময় এই ব্যবস্থাপনা বিশেষ সাহায্য করবে।
বিস্তারিত বিবরণের জন্য https://pib.gov.in/PressReleseDetail.aspx?PRID=1726974 -এই লিঙ্কে ক্লিক করুন।
আইআইটি রোপার দেশের প্রথম বিদ্যুৎ ব্যতিত সিপিএপি যন্ত্র ‘জীবন বায়ু’ তৈরি করেছে
রোপারের ইন্ডিয়ান ইনস্টিটিউট অফ টেকনোলজি সিপিএপি যন্ত্রের বিকল্প হিসেবে ‘জীবন বায়ু যন্ত্র’ তৈরি করেছে। দেশের মধ্যে এই প্রথম বিদ্যুৎ ব্যতিত যন্ত্রটি হাসপাতালে অক্সিজেন পাইললাইন এবং অক্সিজেন সিলিন্ডার উভয় ক্ষেত্রেই কাজ করবে। এর জন্য কোনো বিদ্যুৎ সংযোগের প্রয়োজন হবে না।
বিস্তারিত বিবরণের জন্য https://pib.gov.in/PressReleasePage.aspx?PRID=1726898 -এই লিঙ্কে ক্লিক করুন।
পিআইপি’র আঞ্চলিক কার্যালয় থেকে প্রাপ্ত তথ্য
• কেরালা : এপর্যন্ত ১ কোটি ১৩ লক্ষ ২৫ হাজার ৪৮৪ জনকে টিকা দেওয়া হয়েছে। গতকাল ১১ হাজার ৫৮৪ জনের নতুন করে করোনা সংক্রমণ ধরা পড়েছে। মৃত্যু হয়েছে আরও ২০৬ জনের।
• তামিলনাড়ু : এপর্যন্ত মোট ১ কোটি ৮ লক্ষ ৪২ হাজার ৯২৮ জনকে টিকা দেওয়া হয়েছে। গতকাল আরও ১৪ হাজার ৬১ জন নতুন করে করোনা আক্রান্ত হয়েছেন। মৃত্যু হয়েছে আরও ২৬৭ জনের।
• কর্ণাটক : এপর্যন্ত মোট ১ কোটি ৬৯ লক্ষ ৫৫ হাজার ৭১১ জনকে টিকা দেওয়া হয়েছে। ৮ সপ্তাহ লকডাউনের পর রাজ্যে ৯টি জেলায় কিছু ছাড় দেওয়া হয়েছে।
• অন্ধ্রপ্রদেশ : গত ২৪ ঘন্টায় আরও ৬ হাজার ৭৭০ জন নতুন করে কোভিড আক্রান্ত হয়েছে। মৃত্যু হয়েছে আরও ৫৪ জনের। মোট ১ কোটি ১৯ লক্ষ ২৯ হাজার ৬০৬ জনকে টিকা দেওয়া হয়েছে।
• তেলেঙ্গানা : গতকাল ১ হাজার ২৮০ জন কোভিড আক্রান্ত হয়েছেন। মৃত্যু হয়েছে আরও ১৫ জনের। রবিবার ১ লক্ষ ৫২ হাজার ৮৭ জনকে কোভিডের প্রথম ডোজ দেওয়া হয়েছে। পাশাপাশি ৩ হাজার ৬৯৪ জনকে দ্বিতীয় ডোজ দেওয়া হয়েছে।
• আসাম : ২৪ ঘণ্টায় ৩৬ জন কোভিডে আক্রান্ত হয়ে মৃত্যু হয়েছে। আরও ২ হাজার ১৬৭ জন করোনা আক্রান্ত হয়েছেন।
• মণিপুর : একদিনে আরও ১৫ জনের মৃত্যু হয়েছে করোনায়। আক্রান্ত হয়েছেন আরও ৫৩০ জন।
• মেঘালয় : ২৪ ঘণ্টায় আরও ৬ জনের মৃত্যু হয়েছে। নতুন করে আক্রান্ত হয়েছেন ৩০৫ জন। এই সময়কালে সুস্থ হয়েছেন ৫৪৭ জন।
• সিকিম : রবিবার আরও ১৫৭ জন নতুন করে আক্রান্ত হয়েছেন। গত এক সপ্তাহ ধকে এখানে সংক্রমণের হার কিছুটা কমেছে।
• ত্রিপুরা : ২৪ ঘণ্টায় ৫৬৫ জন নতুন করে আক্রান্ত হয়েছেন। মৃত্যু হয়েছে আরও ৭ জনের। আজ ১৮ থেকে ৪৪ বছর বয়সী ৩০ হাজার মানুষকে টিকা দেওয়া হয়েছে।
• নাগাল্যান্ড : রবিবার ৮২ জন নতুন করে করোনা আক্রান্ত হয়েছেন। মৃত্যু হয়েছে আরও ৫ জনের।
• মহারাষ্ট্র : রবিবার ১০ হাজার ৪৪২ জন নতুন করে কোভিড আক্রান্ত হয়েছেন। ২৪ ঘন্টায় মৃত্যু হয়েছে আরও ৪৮৩ জনের।
• গুজরাট : এপর্যন্ত ২ কোটিরও বেশি মানুষকে কোভিড টিকা দেওয়া হয়েছে। গতকাল নতুন করে ৪৫৫ জন কোভিড আক্রান্ত হন। ২৪ ঘন্টায় সুস্থ হয়েছেন ১ হাজার ৬৩ জন।
• রাজস্থান : রবিবার আরও ৩০৮ জন কোভিডে আক্রান্ত হয়েছেন। মৃত্যু হয়েছে আরও ৭ জনের।
• মধ্যপ্রদেশ : ২৪ ঘণ্টায় ২৭৪ জন নতুন করে করোনা আক্রান্ত হয়েছেন। ২০টি জেলায় নতুন করে আর কোনো সংক্রমণের খবর পাওয়া যায়নি।
• ছত্তিশগড় : রবিবার ৪৫৯ জন নতুন করোনা আক্রান্ত হয়েছেন। মৃত্যু হয়েছে আরও ৬ জনের।
• গোয়া : রবিবার ৪২০ জন নতুন করে করোনা আক্রান্ত হয়েছেন। মৃত্যু হয়েছে আরও ১৪ জনের।
• পাঞ্জাব : মোট সংক্রমিত রোগীর সংখ্যা ৫ লক্ষ ৮৭ হাজার ৯০৩ জন। ৩৫ বছরের বেশী বয়সী ৩০ লক্ষ ৯৮ হাজার ৭৭০ জনকে কোভিড টিকা দেওয়া হয়েছে।
• হরিয়ানা : মোট সক্রিয় কোভিড রোগীর সংখ্যা ৪ হাজার ৬৬১। এপর্যন্ত মোট ৬৫ লক্ষ ২১ হাজার ৪৮৬ জনকে টিকা দেওয়া হয়েছে।
• চণ্ডীগড় : মোট সক্রিয় রোগীর সংখ্যা ৫২০ জন। এপর্যন্ত মোট মৃত্যু হয়েছে ৭৯২ জনের।
• হিমাচল প্রদেশ : মোট সক্রিয় রোগীর সংখ্যা ৪ হাজার ৭৭৭। মোট মৃত্যু হয়েছে ৩ হাজার ৩৭৫ জনের।
CG/SS/SKD/
(Visitor Counter : 147